एच नहर को लगातार तीसरी बार मिलेगा पानी
श्रीगंगानगर| रेगुलेशनकमेटी की बुधवार को हुई बैठक में एच नहर के किसानों ने एच नहर में लगातार तीसरे सप्ताह पानी देने की मांग उठाई। इसका जीजी नहर के अमतेंद्र सिंह क्रांति एवं समेजा नहर के अध्यक्ष महावीर गोदारा ने एतराज जताया। दोनों किसान नेताओं ने कहा कि उन्हें एच नहर में पानी छोड़ने पर कोई एतराज नहीं है लेकिन उनके साथ फिर दोहरा व्यवहार क्यों। जहां अन्य नहरों में लगातार कई बारियां पानी दिया जा रहा है, वहीं समेजा नहर में महीने में दूसरी बारी खाली जा रही है। उधर एच नहर जल वितरण समिति के अध्यक्ष परविंद्रसिंह, दर्शनसिंह, बोहड़सिंह आदि ने कहा कि एच नहर की पेवर लाइनिंग का काम हो रहा हे। लंबे समय तक बंदी दिए जाने के कारण किसानों को बेहद नुकसान उठाना पड़ा है। इसके अलावा एच नहर काफी कम चली है, जिस कारण भरपाई करने के लिए एच नहर को लगातार तीसरी बारी पानी दिया जाए।
बैठक में एच नहर के निर्माण को देखते हुए निर्णय किया गया कि अगर गंगनहर को पंजाब से 2000 क्यूसेक से अधिक पानी रहता है तो एक सप्ताह और चलाकर बंद किया जाएगा। बैठक में एसई हरेतलाल मीणा, एक्सईएन प्रवीण गक्खड़ सहित रेगुलेशन कमेटी के सदस्य शामिल थे।
hin_Deva hin_Deva hin_Deva